I godt en time mellem klokken 12 og 13 var motorvejen ved frakørsel 36 Sdr. Onsild i nordgående retning spærret af efter et trafikuheld. En personbil gled ud i det glatte føre og rullede rundt, hvorefter en lastbil bremsede hårdt op. Endnu en personbil blev impliceret i sammenstødet, da den kørte ind i lastbilen. To personer er sendt til Aalborg i ambulance, mens en person er kørt til Hobro Sygehus. Motorvejen blev åbnet igen omkring klokken 13.

Referat:
Tre personer er her til middag blevet kørt på sygehuset efter et sammenstød med to personbiler og en lastbil på motorvejen ved Hobro.